Napagdesisyunan kang panahon na ito na mag-organisar ning sarong barangay high school sa tabang kang konseho ning barangay kang Cararayan, sa paagi kang dating alkalde kang siyudad na si Jesse M. Robredo, asin katabang ang dating Assistant Schools Division Superintendent, si Dr. Elena C. Tino. An pagmukna kang eskwelahan naaprubahan kang Marso 18, 1989 ni DECS Secretary Lourdes Quisumbing. An daga na sakop kang eskwelahan may sukol na kulang-kulang 10,000 square meters asin tig-donar kang lokal na gobyerno. Ini kung panu namundag ang Cararayan National High School.